|  |
| --- |
| **Topaic: Cur Chuige an Phríomhdhuine a úsáid agus a chur i bhfeidhm (Breith – 6 bliana)**  |
| Tarraingítear aird in *Aistear* agus in *Síolta* araon ar a thábhachtaí atá caidrimh sheasmhacha chobhsaí i saol na bpáistí chun tacú lena gcuid foghlama agus forbartha. Is féidir Cur Chuige an Phríomhdhuine a úsáid chun cabhrú le páistí, agus lena dteaghlaigh, ceangail dhochta agus dlúthchaidrimh a fhorbairt laistigh den suíomh luath-óige. Sa seisiún gairid forbartha gairmiúla leanúnaí seo, foghlaimeoidh tú tuilleadh faoi na buntáistí agus na praiticiúlachtaí a bhaineann le cur chuige an Phríomhdhuine a chur i bhfeidhm.  |
| ***Príomhnaisc**** Téama *Aistear* maidir le [Folláine](https://www.aistearsiolta.ie/ga/s-gradh/caipeisi-aistear-agus-siolta/follaine-agus-leas.pdf)
* Caighdeán *Síolta* na [nIdirghníomhaíochtaí](https://siolta.ie/media/pdfs/siolta-manual-as-gaeilge.pdf)
 | **Bíonn an Príomhdhuine freagrach go príomha as dlúthchaidreamh a chruthú leis an mbabaí, naíonán nó páiste óg agus lena theaghlach** |
|  | Ticmharc |
| Cáipéis | Le linn na luathbhlianta seo, bíonn páistí ag foghlaim trí chaidrimh cheanúla iontaobhacha mheasúla. Bealach amháin le tacú leis sin is ea cur chuige an Phríomhdhuine a chur i bhfeidhm. Sa [cháipéis seo](https://www.aistearsiolta.ie/en/nurturing-and-extending-interactions/resources-for-sharing/using-a-key-person-approach.pdf) tugtar léargas maith ar na buntáistí a bhaineann le cur chuige an Phríomhdhuine a úsáid agus tarraingítear aird ar roinnt ábhair mhachnaimh atá le cur san áireamh agus an cur chuige seo á eagrú. |  |
| An tsúil | San  [fhíseán dhá nóiméad](https://www.aistearsiolta.ie/ga/idirghniomhaiochtai-a-chothu-agus-a-leathnu/forbhreathn-/an-colun-ar-idirghniomhaiochtai-a-chothu-agus-a-leathnu-leargas-ginearalta.pdf) seo, cloisfidh tú mar a chuireann suíomh amháin cur chuige an Phríomhdhuine i bhfeidhm ar fud an tsuímh ina iomláine. Cloisfidh tú na dearcthaí ó cheannaire seomra, ó bhainisteoir suímh agus ó úinéir an tsuímh.  |  |
| Cáipéis | Ar cheann de na freagrachtaí a bhíonn ar an bPríomhdhuine, tá tacú le hidirghníomhaíochtaí ardchaighdeáin lena bpríomhpháistí. Sa [cháipéis seo](https://www.aistearsiolta.ie/ga/idirghniomhaiochtai-a-chothu-agus-a-leathnu/samplai-agus-smaointe-don-chleachtas/tacu-le-hard-chaidrimh-tri-ghnathaimh-curaim-laethula.html) tugtar samplaí den chaoi le tacú le hidirghníomhaíochtaí ardchaighdeáin trí ghnáthaimh cúraim laethúla.  |  |
| An tsúil | [San fhíseán dhá nóiméad seo,](https://www.aistearsiolta.ie/en/building-partnerships-with-parents/examples-and-ideas-for-practice/building-close-relationships-with-families.html) cloisfidh tú mar a úsáideann suíomh amháin cur chuige an Phríomhdhuine chun dlúthchaidreamh a fhorbairt le teaghlaigh.  |  |
| An tsúil | [San fhíseán ceithre nóiméad seo](https://www.aistearsiolta.ie/en/building-partnerships-with-parents/examples-and-ideas-for-practice/approaches-to-communicating-with-parents-and-families-birth-6-years.html) tugtar roinnt smaointe agus straitéisí maidir leis an gcaoi a bhféadfadh an Príomhdhuine cumarsáid a dhéanamh le tuismitheoirí agus le teaghlaigh.  |  |
| **Imlíne de pheann luaidhe** | Agus ag an deireadh, b’fhéidir gur mhaith leat roinnt ama a chur ar leataobh chun machnamh a dhéanamh ar do chleachtas féin maidir le caidrimh a fhorbairt i do shuíomh féin ach úsáid a bhaint as gné 1 den uirlis féinmheastóireachta. [Tá an uirlis féinmheastóireachta le haghaidh babaithe agus naíonán anseo.](https://www.aistearsiolta.ie/en/nurturing-and-extending-interactions/self-evaluation-tools/self-evaluation-tool-nurturing-and-extending-birth-3-years-.pdf) [Tá an uirlis féinmheastóireachta le haghaidh páistí óga anseo.](https://www.aistearsiolta.ie/en/nurturing-and-extending-interactions/self-evaluation-tools/self-evaluation-tool-nurturing-and-extending-3-6-years-.pdf)  |  |

|  |  |
| --- | --- |
|  | **Mo phríomh-mhachnaimh tar éis na hábhair thuas a fheiceáil/léamh** **Ceisteanna le haghaidh Machnaimh:** Céard atá ag oibriú go maith duit sa réimse seo? Cé na dúshláin a raibh ort plé leo sa réimse seo? Céard a dhéanfaidh tú ar bhealach difriúil amach anseo? |
| Eochair |  |
|  | **Gníomh is féidir liom a ghlacadh. . .****Ceisteanna le haghaidh Machnaimh:** Tabhair breac-chuntas ar na hathruithe a bhfuil sé beartaithe agat iad a dhéanamh ar do chleachtas Cén chaoi a mbeidh tionchar dearfach ag na hathruithe seo ar fhoghlaim agus forbairt páistí? Smaoinigh ar na hacmhainní agus na tacaíochtaí a bheidh ag teastáil uait. Cad iad na gnéithe den obair seo ar mhaith leat tosaíocht a dhéanamh díobh agus díriú orthu sna seachtainí beaga atá romhainn? |
| Bolgán solais agus peann luaidhe | Nasc chuig an Treoir Chleachtais [Teimpléad Pleanála Gníomhaíochta Aistear/Síolta](http://aistearsiolta.ie/en/Introduction/Action-planning-tool-for-Siolta-and-Aistear/Action-planning-tool-for-Siolta-and-Aistear.pdf)  |
| Tá na hacmhainní thuas agus go leor leor eile ar fáil ar an suíomh gréasáin *Treoir Chleachtais Aistear Síolta* ar [www.aistearsiolta.ie](http://www.aistearsiolta.ie) Go raibh maith agat as cuairt a thabhairt ar an Treoir Chleachtais agus leas a bhaint aisti. |
| Ábhair Thacaíochta Bhreise |
| Léaráid dhlúth ina bhfuil daoine | Seans go mbeadh spéis agat sna hábhair thacaíochta bhreise seo ó Chomhpháirtithe Tionscnaimh Náisiúnta *Síolta Aistear*. [Barnardos - *The Key Person Approach:* *Positive Relationships with Children in the Early Years* [Cur Chuige an Phríomhdhuine - Caidrimh Dhearfacha le Páistí sna Luathbhlianta]](https://hdl.handle.net/20.500.13085/188) |